PATVIRTINTA

Raseinių Šaltinio progimnazijos

direktoriaus 2024 m. kovo d.

įsakymu Nr. V1-

PRITARTA

Raseinių Šaltinio progimnazijos

tarybos 2024 m. kovo 19 d.

nutarimu (protokolo Nr. V10-3)

PRITARTA

Raseinių rajono savivaldybės

Mero 2024 m. kovo d.

potvarkiu Nr.

**FILOSOFIJA**

„Mokykla nėra pasirengimas gyvenimui, o pats gyvenimas.“ J. Dewey.

Tačiau gyvenimas mokykloje - žymiai intensyvesnis ir sudėtingesnis bendravimo, kūrybos, augimo ir auginimo prasme.

Kad jaunas žmogus laimingai gyventų augindamas ir kurdamas save, labai svarbu, kad jis būtų sveikas, saugus savo šeimoje.

Padėti augti ir kurtis jaunai asmenybei gali tik žmogus sąžiningas, harmoningas savo vidumi, įžvelgiantis ir padedantis prasmingai panaudoti kartais giliai po pralaimėjimo griuvėsiais pasislėpusius gabumus.

**VIZIJA**

Raseinių Šaltinio progimnazija – mokykla, siekianti užtikrinti įvairių poreikių ir individualių galimybių mokinių efektyvų ugdymąsi, kurianti ir įgyvendinant įtraukiojo ugdymo nuostatas. Skirtybės progimnazijoje toleruojamos ir vertinamos kaip ištekliai, tikima, kad kiekvienas gali mokytis ir išmokti.

**MOKYKLOS MISIJA**

Mokykloje vyrauja pagarbos vienas kitam atmosfera, mokyklos darbuotojų ir mokinių santykiai grįsti žmogiškomis vertybėmis, atrandami ir panaudojami visi galimi materialieji ir žmogiškieji ištekliai, skatinantys mokymąsi, dalyvavimą ir pažangą.

**VERTYBĖS**

|  |  |
| --- | --- |
| Atsakomybė | Pareiga atsakyti už elgesį, veiklą, pasirinkimus, priimtus sprendimus. Tiksliai ir laiku atlikti darbus ir įsipareigojimus |
| Mokymas (is) | Aplink mus esančio pasaulio stebėjimas ir tyrinėjimas. Aktyvus ir motyvuotas dalyvavimas mokymo(si) veiklose. Atspirties taškas tolimesniems gyvenimo tikslams. |
| Pagarba | Supratimas ir pripažinimas kito asmens jausmų, mandagus elgesys su žmonėmis nepriklausomai nuo jų skirtybių. Kiekvienas turi teisę būti kitoks nei mes |
| Bendrystė | Rūpinimasis vieni kitais, pagalba ir vienybė bendruose tiksluose, gebėjimas kartu dirbti, kurti, būti. |
| Sveikas gyvenimo būdas | Bendruomenės narių fizinė ir emocinė gerovė. Teisingas požiūris į sveikatą, ugdant sveikos gyvensenos ir sveikatos stiprinimo įgūdžius |

**PROGIMNAZIJOS VYSTYMOSI KRYPTYS**

|  |
| --- |
| **1. ATNAUJINTO UGDYMO TURINIO ĮGYVENDINIMAS** |
| Profesionalumo stiprinimas ir pasirengimas dirbti su nauju ugdymo turiniu. Tarpusavyje suderintos programos, kūrybiškas ugdymo turinio pasirinkimas ir kompetencijų ugdymas dalyku. Ugdymas planuojamas ir organizuojamas remiantis mokinio poreikių ir patirties pažinimu. Stebima kiekvieno mokinio individuali pažanga ir teikiamas grįžtamasis ryšys. |
| **2. INOVATYVAUS UGDYMO PLĖTOJIMAS** |
| Mokymasis pagrįstas naujomis technologijomis, kūrybiškumu, aktyviu mokymusi, siekiant sukurti palankias sąlygas mokiniams įgyti įvairių gebėjimų, žinių ir kompetencijų. Procesas, kuriame eksperimentuojama su naujais mokymo metodais, naudojant kritinį mąstymą, ieškoma problemų sprendimo būdų. Vykdoma ilgalaikė projektinė veikla, įgyvendinamos „Tūkstantmečio mokyklų“ programos veiklos pagal įtraukiojo ugdymo, STEAM, kultūrinės veiklos ir lyderystės sritis. |
| **3. EMOCINĖS GEROVĖS STIPRINIMAS** |
| Socialinių emocinių įgūdžių stiprinimas bendruomenėje, pagrįstas pagarba ir atsakomybe sau ir kitiems, supratimu ir pripažinimu, pasitikėjimu, dėmesiu vienas kitam, matymu ir kito pajautimu. Solidarių ir bendruomeniškų santykių stiprinimas, veikimas kartu, emociškai saugi aplinka. |

**IŠORINĖS APLINKOS ANALIZĖ (PESTE)**

**Politiniai teisiniai veiksniai**

1. Lietuvos pažangos strategija „Lietuva 2030”, patvirtinta Lietuvos Respublikos Seimo 2012 m. gegužės 15 d. nutarimu NR. XI-2015, apima valstybės viziją ir raidos prioritetus bei jų įgyvendinimo kryptis iki 2030 metų. Dokumente išskiriamos pažangai svarbios vertybės – atvirumas, kūrybiškumas ir atsakomybė ir trys pažangos sritys: visuomenė, ekonomika ir valdymas. Pokyčiai visuomenėje, ekonomikoje ir valdyme įtvirtins pažangos vertybes ir remsis darnaus vystymosi principais.

2. 2021-2030 metų Nacionalinis pažangos planas, patvirtintas 2020 m. rugsėjo 9 d. Lietuvos Respublikos Vyriausybės nutarimu), kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos, švietimo ir saugumo srityse. Nacionalinis pažangos planas numato strateginius su švietimo sritimi susijusiu tikslus: pereiti prie mokslo žiniomis, pažangiomis technologijomis ir inovacijomis grįsto darnaus ekonomikos vystymosi, didinti švietimo įtrauktį ir veiksmingumą, stiprinti tautinį ir pilietinį tapatumą ir didinti kultūros svarbą ir visuomenės kūrybiškumą.

3. Lietuvos Respublikos švietimo įstatymas (su vėlesniais pakeitimais). Vykstant švietimo reformoms Švietimo įstatymas koreguotas, papildytas, pakeisti tam tikri Švietimo įstatymo straipsniai 2011 m. kovo 17 d. Nr. XI-1281 ir 2023 m. birželio 27 d. Nr. XIV-2093 (LR Švietimo įstatymo pakeitimai nuo 2024-01-02 ir 2026-09-01) Pagal švietimo įstatymą, pokyčių bus siekiama ugdymo turinio, parengiant į kompetencijų plėtotę orientuotas bendrojo ugdymo programas, užtikrinant tinkamus materialiuosius mokymo(si) išteklius ir tobulinant asmeninių mokymosi pasiekimų vertinimo sistemą, pedagogų rengimo ir karjeros, edukologijos srities mokslinių tyrimų, mokyklų strateginio valdymo, bendrojo ugdymo finansavimo srityse.

4. Lietuvos Respublikos švietimo, mokslo ir sporto ministerijos 2023–2025 metų strateginis veiklos planas, patvirtintas Švietimo, mokslo ir sporto ministro 2023 m. sausio 19 d. Nr. V-62. Švietimo, mokslo ir sporto ministerija prioritetą numato teikti dviem priemonėms įgyvendinti: tūkstantmečio mokykloms, kurios padės didinti švietimo įtrauktį ir veiksmingumą, siekiant atitikties asmens ir visuomenės poreikiams (Strateginis tikslas: (NPP-03)) bei padės pagerinti ugdymosi rezultatus ir sumažinti jų atotrūkį, ir skaitmeninei švietimo transformacijai (Edtech), kas padės pagerinti skaitmeninį raštingumą, įgūdžius ir gebėjimus visais švietimo ir mokymo lygmenimis ir visais skaitmeninių įgūdžių lygmenimis. Užtikrinti valstybės remiamų mokyklų veiklą

https://smsm.lrv.lt/uploads/smsm/documents/files/aalaikini/org\_SVP'23%20(patvirtinta)\_2022-01-19\_pdf.pdf

5. Raseinių rajono savivaldybės 2021-2030 metų strateginis plėtros planas patvirtintas Raseinių rajono savivaldybės taryboje 2020 m. spalio 28 d. Nr. TS-306, kuriame numatyti svarbiausi švietimo srities prioritetai - plėtoti inovatyvią švietimo sistemą, ugdančią iššūkiams pasiruošusias, aktyvias, savarankiškas ir kūrybingas asmenybes; kurti palankią aplinką pilietinės visuomenės vystymuisi; formuoti aktyvią jaunimo politiką, įgalinančią jaunimo saviraiškos ir savirealizacijos galimybes. https://www.raseiniai.lt/raseiniu-rajono-savivaldybes-2021-2030-m-strateginis-pletros-planas/

6. Raseinių rajono savivaldybės 2024-2026 m. strateginis veiklos planas. Veiklos plano projekte išskirti veiklos prioritetai 2024 – 2026 m., tarp kurių numatytas ugdymo įstaigų skaitmenizavimas, diegiant švietimo naujoves, stengiantis išlaikyti esamą švietimo tinklą bei sudarant sąlygas dalyvauti neformaliojo švietimo ugdyme. 2023 m. gruodžio 28 d. https://www.raseiniai.lt/raseiniu-rajono-savivaldybes-strateginis-veiklos-planas/?lang=lt

7. Kitais teisės aktais bei rekomendacijomis.

**Ekonominiai veiksniai**

Šalies švietimo finansavimas priklauso nuo šalies ekonominės būklės, bendrojo vidaus produkto (BVP) augimo ir švietimo sistemai skiriamos dalies. Įtakos turi ir Europos Sąjungos teikiama parama.

Progimnazijos pagrindiniai finansavimo šaltiniai – valstybės ir savivaldybės lėšos. Siekiant įstaigos modernizavimo, išlieka ugdomosios aplinkos atnaujinimo problema, pastovių investicijų į ugdymą paieška, kas užtikrintų geresnę švietimo kokybę. Yra galimybė progimnazijai gauti papildomų lėšų iš gyventojų pajamų mokesčio, Europos Sąjungos struktūrinių fondų. Raseinių rajono savivaldybės strateginiame plėtros plane 2021-2030 metams numatytas ugdymo įstaigų patalpų rekonstravimas patobulins edukacines aplinkas, jas pritaikant saugiam ir įvairiapusiam mokinių ugdymui.

**Socialiniai, demografiniai veiksniai**

Didėja socialinė atskirtis ir psichologinės pagalbos poreikis. Tampa aktualūs mokinių sveikatingumo klausimai, lemiantys kasmet vis labiau didėjančią visuomenės vertybių krizę, iškreipiamas demokratijos supratimas, mažėja visuomenės dvasingumas, atjauta.

Nuolatinis gyventojų skaičius 2023 m. liepos 1 d. Raseinių rajono savivaldybėje – 30 216. Gyventojų tankis sudaro vos 19,2 gyventojų km2 (Lietuvos vidurkis 43,8). Tai yra pats mažiausias rodiklis Kauno regione. Raseinių rajono savivaldybei būdingas nuolat mažėjantis gyventojų skaičius. Gyventojai migruoja tiek į kitas savivaldybes, tiek į užsienio šalis, išvykęs mokytis jaunimas nebegrįžta. Savivaldybėje, lyginant su Lietuvos vidurkiu, yra mažas vaikų skaičius iki 12 metų, o pagyvenusių žmonių dalis viršija Lietuvos vidurkį. Senstanti visuomenė.

Asmenų, gyvenančių skurdo rizikoje ar socialinėje atskirtyje, skaičius, mažėjantis kultūros centrų ir kultūros centrus, muziejus lankančių dalyvių skaičius, skatina visuomenėje ryškėjančią ekonominę ir kultūrinę diferenciaciją. Didelė dalis ekonomiškai neaktyvių gyventojų. Trūksta kai kurių sričių specialistų. Mažai pajamas generuojančių veiklų, darbdavių, galinčių mokėti aukštesnius (konkuruojant su kitų miestų savivaldybėmis) atlyginimus.

Nemokamą maitinimą gauna 260 progimnazijos mokinių (valstybė visiems priešmokyklinio ugdymo grupės vaikams, 1-2 klasių mokiniams skiria nemokamą maitinimą, tokių mokinių yra 107). Į progimnaziją mokinių atvyksta iš Raseinių miesto ir rajono gyvenviečių.

Menka kai kurių tėvų atsakomybė ir priežiūra auklėjant vaikus. Mažėjant gimstamumui ir augant migracijai, kyla mokinių skaičiaus mažėjimo pavojus. Mažinant mokinių socialinę atskirtį, progimnazija daug dėmesio ir pastangų skiria prevencinei veiklai, vertybinių nuostatų formavimui, asmeninės kultūros ugdymui(si).

# **Technologiniai veiksniai**

Kompiuterinis raštingumas – tai neatsiejama kiekvieno moksleivio, mokytojo ir kiekvieno žmogaus kasdienybė, su kuria susiduriame kiekvienas nors ir trumpam prisėdęs prie kompiuterio. Remiantis oficialaus statistikos portalo https://osp.stat.gov.lt duomenimis 2023 m. asmeninius kompiuterius namuose turėjo 76,8 proc. (2022 m – 80,3 proc.) , interneto prieigą – 88,6 proc. (2022 m – 87,7 proc.) namų ūkių;.

2023 m. pradžioje internetu naudojosi 88,5 proc. 16–74 metų amžiaus gyventojų (2022 m. – 87,7 proc.). Iš 16–24 metų amžiaus gyventojų internetu naudojosi 99,6 proc., iš 65–74 metų amžiaus – 65,3 proc. Palyginti su praėjusiais metais, 8 procentiniais punktais padidėjo vyresnio (65–74 metų) amžiaus gyventojų, besinaudojančių internetu, dalis.

83,2 proc. 16–74 metų amžiaus gyventojų internetu naudojosi kasdien (94 proc. tokio amžiaus internautų), 4,4 proc. – bent kartą per savaitę, bet ne kasdien (4,9 proc. tokio amžiaus internautų). Internetas daugiausia buvo naudojamas informacijos paieškai, bendravimui ir bankininkystei. Valstybės institucijų ar kitų viešųjų paslaugų įstaigų elektroninėmis paslaugomis bent kartą per metus pasinaudojo 71,8 proc. 16–74 metų amžiaus gyventojų, arba 80,7 proc. tokio amžiaus internautų. Elektroninės atpažinties (e. ID) priemonėmis asmeniniais tikslais prieigai prie internetinių paslaugų bent kartą per metus pasinaudojo 66,8 proc. 16–74 metų amžiaus gyventojų, arba 75 proc. tokio amžiaus internautų. Skaitmeninio turinio kūrimo priemonėmis (teksto ar vaizdo redagavimo priemonėmis, skaičiuoklėmis ir pan.) naudojosi, programinius kodus rašė 54,7 proc.16–74 metų amžiaus gyventojų.

Dirbtinis intelektas (DI) kasdien vis labiau paveikia mūsų kasdienybę. 2023 m. pradžioje 4,9 proc. įmonių naudojo dirbtinio intelekto (DI) technologijas. 2,3 proc. įmonių naudojo rašytinės kalbos analizę, 1,4 proc. – sakytinės kalbos keitimą kompiuterio skaitomu formatu, 1,3 proc. – rašytinės ir sakytinės kalbos generavimą, 1,4 proc. – objektų ir asmenų atpažinimą pagal atvaizdus. DI programinė įranga ar sistemos dažniausiai naudojamos moksliniams tyrimams ir eksperimentinei plėtrai (MTEP) arba inovacijų veiklai (1,2 proc.), verslo administravimo procesams organizuoti (1,1 proc.), IT saugai užtikrinti (1,1 proc.) bei apskaitai, kontrolei ar finansų valdymui (1,1 proc.).

Remiantis švietimo valdymo sistemos (https://www.svis.smm.lt/mokyklu-aplinkos-duomenys/) duomenimis per 2022 metus nupirktų naujų kompiuterių, tenkančių 100-ui mokinių, skaičius Raseinių rajone - 6,46 (šalyje 4,12), o mokymui skirtų kompiuterių, tenkančių 100-ui mokinių, Raseinių rajone skaičius yra 48,55 (šalyje 25,40).

**VIDAUS IŠTEKLIŲ ANALIZĖ**

**Organizacinė struktūra**

Progimnazijai vadovauja direktorius. Veiklą koordinuoja trys direktoriaus pavaduotojai ugdymui. Progimnazijoje veikia savivaldos institucijos: progimnazijos taryba, mokytojų taryba, mokinių taryba, metodinės grupės.

2004 m. rugsėjo 24 d. Lietuvos Respublikos juridinių asmenų registre įregistruotas tėvų klubas „Šaltinis“.

2008 m. rugsėjo 29 d. Lietuvos Respublikos juridinių asmenų registre įregistruotas mokyklos sporto klubas „Šaltinėlis“.

2023 m. rugsėjo mėn. 1 d. duomenimis progimnazijoje mokėsi 653 mokiniai, iš jų 19 priešmokyklinio ugdymo grupės ugdytinių, 1-4 kl. – 319 mokiniai, 5-8 kl. – 315 mokiniai.

**Žmogiškieji ištekliai**

Įstaigoje patvirtinta 90,04 etato. Progimnazijoje dirba 50 mokytojų, 4 pagalbos mokiniui specialistai, 20 nepedagoginių darbuotojų. Yra įsteigti 10,25 mokytojo padėjėjo etatai ir dirba 13 mokytojo padėjėjų. Mokytojų kvalifikacinės kategorijos: 4 mokytojai ekspertai, 39 mokytojai metodininkai, 4 vyresnieji mokytojai, 3 mokytojai. Didėjantis mokinių tėvų (globėjų, rūpintojų) aktyvumas, visuomenės dėmesys sudaro galimybes plėsti progimnazijos ryšius, bendradarbiavimą.

**Materialiniai ištekliai**

Bendras mokyklos patalpų plotas - 7128,49 m2. Mokykloje yra 52 dalykiniai kabinetai, sporto salė, aktų salė, kalbų laboratorija su 3D klase, multifunkcinis centras su biblioteka, aktyvaus laisvalaikio zona. Atsižvelgiant į mokinių skaičių, patalpų ir mokomųjų kabinetų pakanka, vedant pamokas, tačiau edukacinių erdvių trūksta personalizuotam mokinių ugdymui, inovatyviam laisvalaikio praleidimui. Nepakankamas finansavimas šiuolaikinių mokyklinių baldų įsigijimui. Progimnazija kasmet ieško galimybių atnaujinti savo turimą IKT bazę, įsigyti modernių mokymo(si) priemonių. Ne visi kabinetai aprūpinti išmaniais ekranais.

**Finansiniai ištekliai**

Progimnazija yra finansiškai savarankiška. Direktorius yra progimnazijos finansinių išteklių valdytojas ir atsako už mokyklos turto lėšų efektyvų, racionalų panaudojimą vadovaujantis viešosios teisės principais. Mokyklos veikla finansuojama iš Savivaldybės biudžeto ir valstybės tikslinės dotacijos. Papildomos lėšos pritraukiamos gaunant projektų finansavimą, rėmėjų ir 1,2 proc. gyventojų pajamų mokesčio paramą. Mokykla turi paramos gavėjo statusą (suteiktas 2004 m. balandžio 13 d.).

Mokyklos finansiniai ištekliai didinami ir išnuomojant turimas patalpas.

**Ryšių, informacinės, komunikavimo sistemos ir aprūpinimas informacinėmis technologijomis**

##### Raseinių Šaltinio progimnazijos mokiniai ir kiti bendruomenės nariai gali naudotis 334 kompiuteriais. Visi kompiuteriai yra prijungti prie internetinio UAB „Progmera“ ryšio, interneto greitis yra iki 100 MB/s, išskirstytas į atskiras grupes dėl sklandaus tinklo veikimo. Įgyvendinant projektą „Saugios elektroninės erdvės vaikams kūrimas“, įrengta 18 bevielio tinklo prisijungimo taškų ir keturi prieigos taškai progimnazijos lėšomis. Jie sujungti į vieną bendrą sistemą, prie kurių gali prisijungti visi mokyklos pedagogai ir mokiniai su jiems priskirtais autentifikavimo duomenimis. Įrengti išmanieji komutatoriai, kurie leidžia stebėti visą tinklo chrestomatiją, greitį, sutrikimus ir kitus dalykus, kad užtikrinti sklandų interneto ryšį ir jo tikslingą panaudojimą. Naudojamasi elektroninio pašto paslaugomis (GMAIL), Mokinių registru (MR), Pedagogų registru (PR), Nacionalinio egzaminų centro informacine sistema (NECIS), Švietimo valdymo informacine sistema ŠVIS, elektroniniu dienynu (TAMO), platforma „Mokinio pažanga“, aSc tvarkaraščių programa, skaitmeninės kompetencijos vertinimo priemonė SELFIE, Nesimokančių vaikų ir mokyklos nelankančių mokinių informacine sistema (NEMIS), Elektronine socialinės paramos šeimai informacine sistema (SPIS), Personalo valdymo sistema (PVS), Dokumentų valdymo sistema (DVS) KONTORA, Elektroninė draudėjų aptarnavimo sistema (EDAS).

##### Progimnazijos administracija naudoja „Microsoft365“ „SharePoint“ programą kaip saugią vietą, kurioje gali laikyti, tvarkyti, bendrinti ir pasiekti informaciją iš bet kurio įrenginio, o pedagogai labiau linkę naudotis Gsuite įrankiu „Google Drive“, kuris leidžia greitai apsikeisti ir dalintis turimais dokumentais.

##### Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas.

##### Mokiniams, jų tėvams (globėjams, rūpintojams) žinios apie mokyklos veiklą skelbiamos interneto tinklalapyje http://www.saltiniomokykla.lt/, socialiniame tinkle Facebook https://www.facebook.com/saltiniomokykla/, https://www.youtube.com/channel/UCrP7dPImXywq3S8kE2kQgFA.

##### Progimnazija turi AB „TELIA“ laidinio fiksuoto ryšio 2 abonentinius, 6 mobilaus ryšio operatoriaus UAB „TELE 2“ abonentinius numerius, kuriais naudojantis tarpusavyje kalbamasi nemokamai. Visų progimnazijos pagalbos mokiniui specialistų, pedagogų darbo vietos kompiuterizuotos, daug organizacinės technikos: 40 daugialypės terpės projektoriai, 242 nešiojami kompiuteriai, 76 planšetiniai kompiuteriai, 6 interaktyvios lentos, 19 interaktyvių ekranų. Įsigytos mokomųjų dalykų kompiuterinės programos - Eduka, „Eduten Playground”, EduSensus, Wordwall, „Vedliai“ ir kt. Progimnazijoje įrengti du informacinių technologijų kabinetai, kuriuose yra 50 kompiuterizuotų darbo vietų. Taip pat yra nupirktos 4 mobilios kompiuterių spintos su 108 nešiojamais kompiuteriais, kuriais gali naudotis kiekvienas pedagogas savo klasėse. Įrengtas multifunkcinis centras, kuriame įdiegta konferencinė vaizdo ir garso perdavimo įranga, interaktyvus ekranas, pedagogai gali naudotis daugiafunkciniu kopijavimo ir spalvotu spausdinimo aparatu bei kabinetas su 30 kompiuterių, kuriuose yra kalbų laboratorijos programinė įranga ir projektorius, turintis galimybę atvaizduoti 3D projekciją. Įdiegta įranga ir programos padeda 1-8 klasių mokiniams efektyviau mokytis gamtos mokslų, matematikos, kalbų ir kt. Trijuose kabinetuose įdiegtos konferencinės vaizdo ir garso sistemos, kurios leidžia ugdymo procesą organizuoti hibridinio ugdymo būdu, lygiagrečiai derinant skirtingus mokymo(si) būdus, t. y. dalis mokinių mokosi kontaktiniu būdu mokykloje, o kita dalis - nuotoliniu būdu namuose. Nuotolinio ir įprasto ugdymo procesui užtikrinti naudojamas Google G Suite for Education programų rinkinys. Į jį įeina tokios programos kaip Gmail, Google Drive, Google dokumentai, Classroom ir kiti įrankiai. Visi mokyklos kompiuteriai ir planšetės yra susieti su G Suite sistema, kuri leidžia prisijungti su savo paskyra prie kiekvieno įrenginio ir jame iš karto turėti visą savo turimą informaciją. Nuotolinės vaizdo pamokos organizuojamos naudojantis Google Meet ir Zoom įrankiais.

##### RASEINIŲ ŠALTINIO PROGIMNAZIJOS SSGG ANALIZĖ

|  |  |  |
| --- | --- | --- |
| **Stipriosios pusės** | **Silpnosios pusės** | |
| 1. Kompetencija. Mokytojai dirba kaip savo srities profesionalai. (4.3.1., MVKĮ, 2023 įvertis - 3,89) 2. Ugdymo planai ir tvarkaraščiai. Ugdymo veiklos viena kitą papildo ir dera. Sudarant renginių ir pamokų tvarkaraščius siekiama, kad jie būtų patogesni mokiniams. (2.1.2. - MVKĮ, 2023, įvertis – 3,75) 3. Nuolatinis profesinis tobulėjimas. Mokytojai planuoja savo meistriškumo augimą, mokosi pasinaudodami įvairiomis galimybėmis bei siekia nuolatinio tobulėjimo. (4.3.2 - MVKĮ, 2023, įvertis - 3,72) 4. Ugdymo(-si) organizavimas. Pripažįstamos mokinių skirtybės, mokymas diferencijuojamas ir individualizuojamas. Siekiama tarpdalykinės integracijos. Išbandomi įvairūs mokymo būdai. Mokinių elgesys valdomas aiškiomis taisyklėmis, asmeniniu mokinių įsipareigojimu. (2.2.2. - MVKĮ, 2023) 5. Įranga ir priemonės. Naudojamos priemonės yra įvairios, atitinka šiuolaikinius ugdymo reikalavimus, pagal poreikį atnaujinamos. (3.1.1. - MVKĮ, 2023, įvertis - 3,32) 6. Pastatas ir jo aplinka. Mokyklos interjeras yra jaukus, erdvės funkcionalios. Aplinka - sveika ir palanki mokytis. (3.1. 2. MVKĮ, 2023, įvertis - 3,47) 7. Mokymasis virtualioje aplinkoje. Virtualios aplinkos pasirenkamos tikslingai, yra saugios. Skaitmeninis turinys padeda įvairiapusiškiau ir patraukliau mokytis. IKT padeda gilinti dalyko žinias. (3.2.2. - MVKĮ, 2023, įvertis - 3,34) 8. Dalyvavimas tęstiniame profesinio tobulėjimo (TPT) veikloje. Mokytojams suteikiama galimybių dalyvauti profesinio augimo veikloje mokymo ir mokymosi naudojantis skaitmeninėmis technologijomis tikslais (SELFIE 2023) 9. Mokytojai dalijasi darbo patirtimi, susijusia su mokymu, naudojantis skaitmeninėmis technologijomis su mokyklos bendruomene (SELFIE 2023) 10. Rezultatyvus ir efektyvus pagalbos mokiniui specialistų bendradarbiavimas (Progimnazijos direktoriaus 2023 m. veiklos ataskaita) 11. Vizijos bendrumas įgalina progimnaziją veiksmingai siekti mokyklos pažangos (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 4 lygis) 12. Veiklos kryptingumas užtikrina progimnazijos pokyčių įgyvendinimą (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 4 lygis) 13. Optimalus materialinių išteklių paskirstymas lemia ugdymosi proceso kokybę (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 4 lygis) 14. Aktyvi, kūrybiška lyderių veikla telkia progimnazijos bendruomenę inovacijoms ir veiklų tvarumui (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 4 lygis) 15. Kryptingas veikimas kartu padeda siekti kiekvieno mokinio asmeninės pažangos (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 4 lygis) 16. Pedagogai aktyviai vykdo metodinę veiklą rajone (Raseinių rajono savivaldybės administracijos švietimo ir sporto skyriaus pažyma „Dėl metodinės veiklos organizavimo“ Nr. (32.27 E) R5-4807, 2023 m.) 17. Tvarus ir rezultatyvus bendradarbiavimas su respublikos „Šaltinio/ių“ vardą turinčiomis ugdymo įstaigomis (Progimnazijos direktoriaus 2023 m. veiklos ataskaita) 18. Kryptingai įgyvendinamas tarptautiškumo dėmuo ugdyme per tarptautinius ir Erasmus+ projektus (Progimnazijos direktoriaus 2023 m. veiklos ataskaita) | 1. Asmenybės tapsmas. Mokiniai suvokia savo unikalumą, žino savo gabumus ir polinkius, pasitiki savo jėgomis, moka bendrauti ir bendradarbiauti, supranta mokymosi vertę. (1.1.1. - MVKĮ, 2023, įvertis-2,97 ) 2. Mokymasis. Mokiniai geba išsikelti mokymosi tikslus, susirasti reikiamą informaciją ir priemones, planuoti laiką. Išmoktus dalykus, savo patirtis sieja su nežinomais dalykais. Geba bendradarbiauti, diskutuoti, drauge spęsti problemas. (2.3.1. - MVKĮ, 2023, įvertis - 2,81) 3. Mokinių įsivertinimas. Mokiniai įsitraukia į pažangos stebėjimą, rezultatų apmąstymą, prisiima atsakomybės už savo mokymąsi. (2.4.2. - MVKĮ, 2023, įvertis - 3,02) 4. Mokymosi dokumentavimas. Mokytojai neišnaudoja visų galimybių mokiniams naudotis skaitmeninėmis technologijomis, kad pastarieji galėtų dokumentuoti savo mokymosi rezultatus. (SELFI 2023) 5. Bendradarbiavimas su tėvais. Mokytojai ir tėvai bendradarbiauja. Tėvų informavimo ir švietimo sistema atitinka tėvų poreikius. Tėvai įsitraukia į vaikų ugdymą, dalyvauja tobulinant mokyklą. (4.2.2. - MVKĮ, 2023, įvertis - 2,03) 6. Neišplėtotos galimybės mokiniui atrasti save (trūksta teatro, techninių, programavimo būrelių ir kitokių veiklų) (Progimnazijos direktoriaus 2023 m. veiklos ataskaita) 7. 4 ir 8 kl. mokinių NMPP rezultatai žemesni už šalies vidurkį (Progimnazijos direktoriaus 2023 m. veiklos ataskaita) | |
| **Galimybės** | **Grėsmės** | |
| 1. Vertinimo strategijų ir būdų naudojimas pamokose (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 3 lygis) 2. Ugdymosi veiklų diferencijavimas, individualizavimas, suasmeninimas (2023 m. birželio 2 d. Raseinių Šaltinio progimnazijos veiklos teminio išorinio vertinimo ataskaita Nr.A-64, 3 lygis) 3. Socialinio emocinio ugdymo naujų veiklos formų galimybių paieška padės stiprinti progimnazijos mikroklimatą 4. Dalyvavimas „Tūkstantmečio mokyklų“ programoje sudarys galimybes mokiniams ir pedagogams plėtoti STEAM, kultūrinę, bendradarbiavimo, komunikavimo, socialinę emocinę, pažinimo kompetencijas; pagerinta mokyklos erdvių infrastruktūra praplės progimnazijos galimybes įtraukties srityje 5. Platformos „Mokinių pažanga“ naudojimas sudarys galimybes kryptingiau stebėti mokinių individualią pažangą | 1. Daugėjantys visuomenės neigiami reiškiniai, didėjantis vaikus auginančių socialinės rizikos šeimų skaičius didina nemotyvuotų mokinių, turinčių elgesio problemų, gyvenančių socialinėje atskirtyje, skaičių 2. Mokinio krepšelio metodika nepalanki progimnazijoms, nesudaro galimybių tenkinti realius mokinių ugdymo(si) individualius poreikius, neužtikrina mokymo(si) aplinkos savalaikio modernizavimo, nesudaro galimybių mokyklos valdymo pertvarkai 3. Mažėjantis mokinių skaičius rajone daro įtaką progimnazijos turimų išteklių panaudojimui ir mokytojų darbo krūviui | |
| **STRATEGINIO PLANO RENGIMAS**   1. 2023 m. spalio 24 d. progimnazijos direktoriaus įsakymu Nr. V1-231 „Dėl darbo grupės sudarymo 2024-2026 metų progimnazijos strateginiam veiklos planui parengti ir veiklos funkcijų pasiskirstymo“ buvo sudaryta darbo grupė 2024-2026 metų progimnazijos strateginiam veiklos planui parengti bei deleguotos funkcijos. 2. 2023 m. sausio 23 d. progimnazijos direktorius, strateginio veiklos plano parengimo darbo grupės pirmininkas dalyvavo 40 val. VŠĮ „Mokyklų tobulinimo centro“ programos „Svarbiausios mokyklos vadovo funkcijos: strateguoti, planuoti, komunikuoti“ mokymuose. 3. 2023 m. lapkričio mėnesį strateginio plano kūrimo darbo grupės nariai ir 40 (68,97 proc.) pedagogų dalyvavo mokymuose „Strateginis planavimas naudojant Leg Serious Play metodiką“. Juose dalyviai mokėsi kaip sustiprinti komandos ryšius, kaip įvesti komandą į kompleksinį projektą, kaip neatitrūkti nuo vizijos sparčiai augant, kaip priimti komandai svarbius sprendimus. Buvo numatytos progimnazijos strategijos 2024-2026 m. kryptys. 4. Metodinės grupės išgrynino vertybes. 5. 5-8 kl. mokiniai klasių valandėlių metu išgrynino vertybes. 6. Buvo suorganizuoti 3 darbo grupės pasitarimai.   **STRATEGINIO PLANO PRISTATYMAS MOKYKLOS BENDRUOMENĖJE**   1. Raseinių Šaltinio progimnazijos mokytojų tarybos posėdyje 2024 m. vasario mėn. 2. Raseinių Šaltinio progimnazijos tarybos posėdyje 2024 m. kovo mėn.   **STRATEGINIO PLANO ĮGYVENDINIMAS**  Patvirtintos strateginio plano uždaviniams įgyvendinti atskirų priemonių vykdymo komandos.  **STRATEGINIAI TIKSLAI IR UŽDAVINIAI** | |
|  | |

1. **Užtikrinti kompetencijomis grįstą atnaujinto ugdymo turinio įgyvendinimą**

1.1. Atnaujinti/įsigyti mokymo priemones, įgyvendinant atnaujintas bendrąsias programas

1.2. Tobulinti pedagogų profesines kompetencijas, dirbant su atnaujintu ugdymo turiniu

1.3. Sukurti sąlygas kiekvienam mokiniui įgyti aukštesnius pasiekimus, suteikiant tvirtus ir tvarius žinių pagrindus

**2. Kurti bebarjeres ugdymo sąlygas kiekvienam bendruomenės nariui**

2.1. Įgyvendinti „Tūkstantmečio mokyklų“ programą

2.2. Tobulinti mokinių ir pedagogų kompetencijas, įgyvendinant tarptautinius, nacionalinius ir rajoninius projektus

3. **Gerinti socialinę emocinę aplinką, integruojant progimnazijos vertybes į bendruomenės veiklas**

3.1. Stiprinti ryšius tarp mokinių tėvų ir pedagogų, užtikrinant ugdymo tikslų įgyvendinimą

3.2. Gerinti mokinių ir mokytojų emocinę sveikatą ir kurti saugią psichosocialinę aplinką

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **1. Tikslas. Užtikrinti kompetencijomis grįstą atnaujinto ugdymo turinio įgyvendinimą** | | | | | | | |
| * 1. **Uždavinys. Atnaujinti/įsigyti mokymo priemones, įgyvendinant atnaujintas bendrąsias programas** | | | | | | | |
| **1.1.1. Priemonė. Planuoti ir kaupti išteklius, reikalingus ugdymo turinio įgyvendinimui** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| **1** | **2** | **3** | **4** | **5** | **6** |
| 1. | Patalpų aprūpinimas šiuolaikiniais baldais ir įranga | V. Zubrickienė,  A. Vežbavičienė | 4 500 MK | 5 000 MK | 5 000 MK |
| 2. | Ugdymo priemonių įsigijimas | V. Zubrickienė,  J. Stankaitienė,  A. Vežbavičienė | 14 000 MK | 15 000 MK | 15 000 MK |
| 3. | Regioninių projektų įgyvendinimas | V. Zubrickienė,  J. Stankaitienė,  A. Vežbavičienė | 8 625 SF,  52 625 ES | - | - |
| **Rizikos veiksnių apibūdinimas ir vertinimas.** Lėšų trūkumas. Neparengti atnaujinti vadovėliai | | | | | | | |
| **1.2. Uždavinys. Tobulinti pedagogų profesines kompetencijas, dirbant su atnaujintu ugdymo turiniu** | | | | | | | |
| **1.2.1. Priemonė. Kvalifikacijos tobulinimo renginiai** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | Pedagogų profesinių kompetencijų tobulinimas | V. Bakutienė,  metodinės tarybos pirmininkas | 5 000 MK  80 proc. pedagogų | 5 000 MK  80 proc. pedagogų | 1 500 MK  85 proc. pedagogų |
| **Rizikos veiksnių apibūdinimas ir vertinimas.** Nebus organizuojami renginiai. Lektorių praktikų stoka. Finansų stoka. | | | | | | | |
| **1.2.2. Priemonė. Kolegialus mokymasis** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | Kolegialaus grįžtamojo ryšio technikų taikymas | Metodinių grupių pirmininkai | 4 renginiai | 4 renginiai | 4 renginiai |
| 2. | Konferencijų organizavimas | Metodinė taryba | 1 renginys | 1 renginys | 1 renginys |
| **Rizikos veiksnių apibūdinimas ir vertinimas.** Mokytojų motyvacijos ir iniciatyvų stoka | | | | | | | |
| **1.3. Uždavinys. Sukurti sąlygas kiekvienam mokiniui įgyti aukštesnius pasiekimus, suteikiant tvirtus ir tvarius žinių pagrindus** | | | | | | | |
| **1.3.1. Priemonė. Dalyvavimas nacionaliniuose tyrimuose** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | NMPP 4 klasėse | V. Bakutienė | Dalyvaus 90 proc. mokinių.  Rezultatai bus ne žemesni nei šalies vidurkis | Dalyvaus 90 proc. mokinių.  Rezultatai bus ne žemesni nei šalies vidurkis | Dalyvaus 90 proc. mokinių.  Rezultatai bus ne žemesni nei šalies vidurkis |
| 2. | NMPP 8 klasėse | V. Bakutienė | 90 proc. mokinių.  Rezultatai bus ne žemesni nei šalies vidurkis | 90 proc. mokinių.  Rezultatai bus ne žemesni nei šalies vidurkis | 90 proc. mokinių.  Rezultatai bus ne žemesni nei šalies vidurkis |
| **Rizikos veiksnių apibūdinimas ir vertinimas.** Mokinių liga, techniniai trukdžiai | | | | | | | |
| **1.3.2. Priemonė. Ugdymo turinio kūrimas mokyklos lygmeniu** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | Atviros integruotos pamokos | Administracija, metodinė taryba | 7 pamokos | 8 pamokos | 9 pamokos |
| 2. | Socialinė pilietinė ir edukacinė veikla:   * Konkursai, olimpiados * Edukacinės išvykos * Socialinė pilietinė veikla | N. Lukoševičienė,  J. Stankaitienė,  V. Bakutienė,  1-8 klasių vadovai | 100 procentų mokinių,  15 konkursų,  5-8 klasėse -  12 edukacinių išvykų,  1-4 klasėse -  16 edukacinių išvykų,  3 000 MK | 100 procentų mokinių,  5-8 klasėse –  15 konkursų,  12 edukacinių išvykų,  1-4 klasėse -  15 edukacinės išvykos,  3 000 MK | 100 procentų mokinių,  5-8 klasėse –  15 konkursų,  12 edukacinių išvykų,  1-4 klasėse -  15 edukacinės išvykos,  3 000 MK |
| 3. | Mokinio individualios pažangos stebėsena | Administracija | 18 priemonių | 15 priemonių | 15 priemonių |
| **Rizikos veiksnių apibūdinimas ir vertinimas** Finansavimo stoka. Nepasiteisinusi platforma „Mokinių pažanga“ | | | | | | | |
| **2. Tikslas. Kurti bebarjeres ugdymo sąlygas kiekvienam bendruomenės nariui** | | | | | | | |
| **2.1. Uždavinys. Įgyvendinti Tūkstantmečio mokyklų programą** | | | | | | | |
| **2.1.1. Priemonė. Tūkstantmečio mokyklų programos įgyvendinimas pagal veiklos sritis** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur be PVM) ir kiti rodikliai** | | | |
| **2024 m.** | **2025 m.** | **2026 m.** |
| 1. | Tūkstantmečio mokyklų programos įgyvendinimas. Infrastruktūra | TŪM plano įgyvendinimo  darbo grupė | 90 265,71 projekto lėšos | - | - |
| 2. | Tūkstantmečio mokyklų programos įgyvendinimas. Įtraukties sritis | 68 327,36 projekto lėšos | - | - |
| 3. | Tūkstantmečio mokyklų programos įgyvendinimas. Kultūrinio ugdymo sritis | 124 532,35 projekto lėšos | 13 815,00  projekto lėšos | - |
| 4. | Tūkstantmečio mokyklų programos įgyvendinimas. STEAM sritis | 77 324,16  projekto lėšos | 55 816,57  projekto lėšos | 10 361,52  projekto lėšos |
| 5. | Tūkstantmečio mokyklų programos įgyvendinimas. Lyderystės sritis | 6 731,89  projekto lėšos | 2 435 697  projekto lėšos |  |
| **Rizikos veiksnių apibūdinimas ir vertinimas.** Nepakankamas finansavimas | | | | | | | |
| **2.2. Uždavinys. Tobulinti mokinių ir pedagogų kompetencijas, įgyvendinant tarptautinius, nacionalinius ir rajoninius projektus** | | | | | | | |
| **2.2.1. Priemonė. Ilgalaikės mokymo programos** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| **1** | **2** | **3** | **4** | **5** | **6** |
| 1. | Kultūros paso edukacijos | N. Lukoševičienė | 6 900 KP | 6 000 KP | 6 000 KP |
| 2. | Erasmus+ projektai | V. Zubrickienė,  J. Stankaitienė | 3 projektai,  35 472,04  projekto lėšos | 3 projektai,  16 340,96  projekto lėšos | 3 projektai,  20 000,00  projekto lėšos |
| 3. | Tarptautiniai projektai | S. Tiškuvienė,  K. Vileišienė,  A. Abromavičienė,  L. Ivoškienė | 10 projektų, 100 SF | 10 projektų, 100 SF | 10 projektų, 100 SF |
| 4. | Nacionaliniai projektai | A. Guščikaitė,  N. Lukoševičienė, V. Aleksienė,  I. Balčaitytė,  B. Vaičekauskienė, A. Gudžiūnienė | 4 projektai, 100 SF | 4 projektai, 100 SF | 4 projektai, 100 SF |
| 5. | Rajoniniai projektai | V. Aleksienė,  B. Vaičekauskienė, A. Gudžiūnienė  N. Lukoševičienė,  J. Stankaitienė | 3 projektai, 4 100 projekto lėšos | 3 projektai, 4 200 projekto lėšos | 3 projektai, 4 300 projekto lėšos |
| **Rizikos veiksnių apibūdinimas ir vertinimas.**  Nepakankamas finansavimas. | | | | | | | |
| 1. **Tikslas. Gerinti socialinę emocinę aplinką, integruojant progimnazijos vertybes į bendruomenės veiklas** | | | | | | | |
| * 1. **Uždavinys. Stiprinti ryšius tarp mokinių tėvų (globėjų, rūpintojų) ir pedagogų, užtikrinant ugdymo tikslų įgyvendinimą** | | | | | | | |
| **3.1.1. Priemonė. Mokinių tėvų (globėjų, rūpintojų) įsitraukimas į mokyklos gyvenimą** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | Bendruomenės renginiai su tėvais (globėjais, rūpintojais) | N. Lukoševičienė | 20 renginių,  50 proc. tėvų (globėjų, rūpintojų) dalyvaus renginiuose, 200 SF, 500 paramos lėšos | 20 renginių,  60 proc. tėvų (globėjų, rūpintojų) dalyvaus renginiuose,  200 SF, 500 paramos lėšos | 20 renginių,  70 proc. tėvų (globėjų, rūpintojų) dalyvaus renginiuose, 200 SF, 500 paramos lėšos |
| 2. | Tėvų (globėjų, rūpintojų) iniciatyvos | J. Tamašauskienė,  E. Gudžiūnas,  1-8 klasių vadovai | 2 iniciatyvos,  100 proc. įgyvendintos iniciatyvos, 100 paramos lėšos | 2 iniciatyvos,  100 proc. įgyvendintos iniciatyvos, 100 paramos lėšos | 2 iniciatyvos,  100 proc. įgyvendintos iniciatyvos, 100 paramos lėšos |
| **Rizikos veiksnių apibūdinimas ir vertinimas.** Finansavimo stoka. Ribotos techninių sprendimų galimybės. Nepakankamas tėvų (globėjų, rūpintojų) aktyvumas ir įtrauktis | | | | | | | |
| * 1. **Uždavinys. Gerinti mokinių ir pedagogų emocinę sveikatą ir kurti saugią psichosocialinę aplinką** | | | | | | | |
| * + 1. **Priemonė. Socialinio emocinio ugdymo (toliau –** **SEU) tvarumo užtikrinimas** | | | | | | | |
| **Eil. Nr.** | **Rodikliai** | **Atsakingi** | **Lėšos (Eur) ir kiti rodikliai** | | | |
| **2024 m.** | **2025 m.** | **2026 m.** |
| 1. | Ilgalaikių SEU programų įgyvendinimas | V. Zubrickienė,  K. Vileišienė | 500 paramos lėšos | 600 pramos lėšos | 600 paramos lėšos |
| 2. | Socialinio emocinio ugdymo vystymo komandos veikla | SEU vystymo grupė | Parengtas SEU ilgalaikis planas ir įgyvendinta 30 proc. veiklų | Įgyvendinta 30 proc. veiklų | Įgyvendinta 40 proc. veiklų |
| 3. | Pedagogų kvalifikacijos tobulinimas | V. Bakutienė | 30 proc. pedagogų,  5 pedagogai dalinasi gerąja darbo patirtimi, 500 MK, 200 SF | 40 proc. pedagogų,  5 pedagogai dalinasi gerąja darbo patirtimi, 500 MK, 200 SF | 30 proc. pedagogų,  5 pedagogai dalinasi gerąja darbo patirtimi, 500 MK, 200 SF |
| **Rizikos veiksnių apibūdinimas ir vertinimas.**  Finansavimo stoka. Nepakankamas pedagogų aktyvumas ir įtrauktis | | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_